เจ. เค. โรว์ลิง
โรว์ลิงเกิดเมื่อวันที่ 31 กรกฎาคม ค.ศ. 1965 ที่เมืองเยตส์ มณฑลกลอสเตอร์เชอร์ 10ไมล์จากทางทิศตะวันออกเฉียงเหนือของเมืองบริสตอล ประเทศอังกฤษ เธอเป็นลูกสาวคนโตของปีเตอร์ โรว์ลิง วิศวกรการบินของบริษัทโรลส์-รอยซ์ และแอนน์ โรว์ลิง (นามสกุลเดิม โวแลนท์) นักเทคนิควิทยาศาสตร์ ทั้งคู่พบกันบนขบวนรถไฟจากสถานีรถไฟคิงครอสไปเมืองอาร์บรอท เมื่อปี 1964 ก่อนจะแต่งงานกันในวันที่ 14 มีนาคม ค.ศ. 1965 ตาทวดของเธอชื่อดูกัล แคมป์เบลล์ เป็นชาวสก็อต เกิดที่เมืองแลมแลช บนเกาะอาร์ราน ประเทศสก็อตแลนด์ ตาของแม่เธอชื่อหลุยส์ โวแลนท์ เป็นชาวฝรั่งเศสและเคยได้รับรางวัลเหรียญกล้าหาญครัวเดอะแกร์ จากวีรกรรมการป้องกันหมู่บ้านคอร์แซลล์ เลอ คองต์ ในช่วงสงครามโลกครั้งที่หนึ่ง นอกจากนี้โรว์ลิงยังเชื่อว่าเขาเคยได้รับเครื่องอิสริยาภรณ์เลฌียงดอเนอร์ในช่วงสงคราม ซึ่งเป็นเครื่องอิสริยาภรณ์เดียวกันกับที่เธอได้ในปี 2009 ภายหลังเธอก็ได้รับการยืนยันหลังจากมีส่วนร่วมในตอนนึงของรายการสารคดีชุด"Who Do You Think You Are?"
เจิ้ง อวี้หลิง
เจิ้งอวี้หลิง เกิดที่ฮ่องกงในครอบครัวชนชั้นกลางที่เป็นชาวคริสเตียนคาทอลิก หลังจากจบชั้นมัธยมปลายแล้ว เธอก็ไม่ได้เรียนต่อในระดับที่สูงขึ้น เพราะในช่วงนั้นครอบครัวของเธอต้องประสบปัญหาการเงินอย่างหนักจนพ่อและแม่ต้องแยกทางกัน ประจวบเหมาะกับที่ทางบริษัท เจียซื่อ (CTV) กำลังเปิดรับสมัครนักแสดงหน้าใหม่อยู่พอดี เธอเลยตัดสินใจลองเข้าสมัครดูและก็ผ่านการคัดเลือกจนได้เรียนการแสดงกับทางค่ายและได้เป็นนักแสดงในเวลาต่อมา ถึงแม้เธอจะมีบุคลิกที่โดดเด่นอย่างมากก็ตาม แต่ด้วยความที่เธอไม่ใช่คนสวยเหมือนดารานักแสดงสาวคนอื่น ๆ ของทางค่าย ทำให้เธอเป็นได้แค่นักแสดงสมทบของทางช่องเท่านั้น โดยประเดิมผลงานชิ้นแรกที่เธอแสดงสมทบให้กับทางค่ายเจียซื่อ คือเรื่อง ER ห้องฉุกเฉิน (Emergency room 1976) ต่อมาเธอก็มีผลงานตามมาอีกหลายเรื่อง เช่น ลูกมังกรหยก (Return of the Condor Heroes 1977), ความรักในหอแดง (Dream of the Red Chamber 1977) และเรื่องสุดท้ายก่อนที่ทางค่ายเจียซือ จะประสบปัญหาขาดทุนจนต้องปิดตัวลงไป คือเรื่อง จอมเพชฌฆาตดาบทองคำ (The Gold Dagger Romance 1978)